הסמל האבוד (סדרת טלוויזיה)

הסמל האבוד (באנגלית: The Lost Symbol) היא מיני-סדרה אמריקאית, מסוגת הרפתקאות ופעולה, המבוססת על רומן בעל אותו שם משנת 2009 מאת דן בראון. הסדרה מציגה את אשלי צוקרמן בתפקיד רוברט לנגדון, בהפקת שירות הזרמת המדיה Peacock בשיתוף פעולה עם אולפני יוניברסל ו-CBS. רון הווארד ובריאן גרייזר שהפיקו את טרילוגיית הסרטים על רוברט לנגדון בכיכובו של טום הנקס, היו שותפים כמפיקים בפועל של הסדרה. פרק הבכורה שודר ב-16 בספטמבר 2021<ref></ref> והסדרה כוללת 10 פרקים.

הסדרה ספגה ביקורות רעות לרוב, עם דירוג 55% באתר עגבניות רקובות וציון ממוצע של 6.6/10, על בסיס 11 ביקורות. רוב המבקרים קטלו את הכתיבה והתסריט הירוד, הקצב האיטי ופספוס הפוטנציאל האדיר של החומר שעליו התבססה הסדרה שהציג עלילה מבטיחה וקצב אירועים מהיר, אך בפועל הסדרה התגלתה כאכזבה למעריצי דן בראון.

בינואר 2022, הסדרה בוטלה לאחר עונה אחת.<ref name="Cancellation"></ref>

== עלילה ==
העלילה סובבת סביב רוברט לנגדון צעיר, שנשכר על ידי הסי.איי.איי לפתור מספר חידות קטלניות כאשר המנטור שלו נעלם.<ref></ref>
=== פרקי הסדרה ===

== שחקנים ודמויות ==
* אשלי צוקרמן בתפקיד רוברט לנגדון
* ולורי קארי בתפקיד קתרין סולומון
* אדי איזרד בתפקיד פיטר סולומון
* סומיילי מונטנו בתפקיד סאטו, מנהל מערכת ההפעלה
* ריק גונזלס בתפקיד נונז, שוטר במדים בגבעת הקפיטול
* בו נאפ בתפקיד מלאך
* ראול באהנג'ה
* סמי רוטיבי בתפקיד סוכן אדאמו
* קינן ג'וליף בתפקיד זכרי סולומון

== הפקה ==
=== פיתוח ===
במקור הסדרה תוכננה כסרט בכיכובו של טום הנקס בתפקיד רוברט לנגדון עם רון הווארד כמפיק ובמאי עבור סרטי קולומביה<ref></ref><ref></ref> יחד עם מפיקי הזיכיון בריאן גרייזר וג'ון קאלי. בין 2010 ל-2013 שכרו אולפני סוני בסופו של דבר שלושה תסריטאים לפרויקט: סטיבן נייט,<ref name="variety"></ref> דן בראון<ref></ref> ודני סטרונג. ביולי 2013, Sony Pictures הודיעו כי במקום זאת יעבדו לקולנוע את "התופת" והוא הופץ לבתי הקולנוע ב-14 באוקטובר 2016.<ref></ref><ref></ref>

ביוני 2019, הוכרז כי הפרויקט יעובד כסדרת טלוויזיה בשם Langdon. הסדרה תשמש כפריקוול לסדרת הסרטים, כאשר דן דבורקין וג'יי ביטי ישמשו כיוצרים משותפים ומפיקים בכירים. דן בראון, רון האוורד, בריאן גרייזר, פרנסי קאלפו, סאמי פאלוויי ואנה קולפ ישמשו כמפיקים בכירים נוספים. הסדרה תהיה הפקה משותפת בין אולפני Imagine Entertainment, אולפני CBS ואולפני הטלוויזיה של סרטי יוניברסל והוזמנה לשידור ברשת NBC. במרץ 2021 נודע כי הסדרה תשודר ב-Peacock. השם החדש של הסדרה, הסמל האבוד, נחשף ב-17 במאי 2021, עם חשיפת קדימון ראשון לסדרה. את הפרק הראשון ביים דן טרכטנברג, שהוא גם מפיק בכיר בסדרה.<ref name="Direct"></ref> באוגוסט 2021 יצא קדימון שני ונודע שפרק הבכורה ישודר ב-16 בספטמבר 2021.

=== ליהוק ===
במרץ 2020 נודע כי אשלי צוקרמן לוהק לגלם את רוברט לנגדון הצעיר.<ref></ref> ביוני 2020 נודע כי ולורי קארי ואדי איזרד לוהקו לתפקיד קתרין ופיטר סולומון.<ref></ref> כמה ימים לאחר מכן הוכרזו חברי צוות נוספים, כמו סמאלי מונטאנו בתפקיד סאטו, מנהל מערכת ההפעלה, ריק גונזלס בתפקיד נונז, שוטר במדים בגבעת הקפיטול ובו נאפ כמלאך, שרודף את לנגדון במסגרת משימה מסוכנת וקשה.<ref></ref> ביוני 2021 לוהקו לתפקידים משניים ראול בהאנג'ה, סמי רוטיבי וקינן ג'וליף.<ref></ref>

=== צילומים ===
הצילומים העיקריים לסדרה החלו ב-14 ביוני 2021 בטורונטו, אונטריו.<ref></ref>

== שידור ==
פרק הבכורה של הסדרה שודר ב-16 בספטמבר 2021 בשרתי Peacock.<ref name="SeriesPremiere"></ref>

== קישורים חיצוניים ==

* [http://www.robertlangdon.com/ האתר הרשמי של רוברט לנגדון]

== הערות שוליים ==

קטגוריה:אולפני CBS: תוכניות וסדרות
קטגוריה:סדרות דרמה המשכיות
קטגוריה:Peacock: תוכן מקור
קטגוריה:תוכניות טלוויזיה באנגלית
קטגוריה:סדרות פעולה אמריקאיות
קטגוריה:דן בראון
קטגוריה:סדרות טלוויזיה אמריקאיות שעלו לשידור בשנות ה-2020